Læs også : Offentligt ansatte varsler konflikt fra 4. april

Her er lærerne udtaget til konflikt: Aurehøj Gymnasium Egaa Gymnasium Falkonergården Gymnasium og HF-Kursus Gammel Hellerup Gymnasium Hasseris Gymnasium Herlufsholm Kostskole HF & VUC Fyn, Odense City Campus Niels Brock Odense Katedralskole Ordrup Gymnasium Roskilde Katedralskole Rungsted Gymnasium Rysensteen Gymnasium Rødkilde Gymnasium Sct. Knuds Gymnasium Sorø Akademis Skole Øregård Gymnasium Aalborghus Gymnasium Aarhus Katedralskole Endvidere er Undervisningsministeriet, STIL og STUK udtaget til konflikt Kilde: Gymnasieskolernes Lærerforening

- En konflikt kommer til at gøre ondt, men vi strejker ikke for at genere eleverne. Vi gør det, fordi det er nødvendigt, og fordi vi ikke har andre muligheder, siger GL-formand Annette Nordstrøm.

Klar til konflikt i stat, kommuner og regioner

De fleste offentligt ansatte er nu gennem deres faglige organisationer berørt af konfliktvarsler eller planlagte konfliktvarsler.

I alt ventes mellem 10 og 15 procent af medlemmerne at blive udtaget til strejke.

I formiddag oplyse Forhandlingsfællesskabet bag 564.000 ansatte i kommuner og regioner, at der planlægges konflikt med begyndelse efter påske.

Akademikernes Centralorganisation har her til formiddag ligeledes udsendt konfliktvarsel for de 6.000 akademikere.

Og torsdag var HK Stat på vegne af 20.000 kontoransatte ved postkassen for at sende brev til arbejdsgiverne.

Alt sammen under forudsætning af, at det ikke lykkes for arbejdsgiverne og lønmodtagernes forhandlere at lande en aftale i Forligsinstitutionen inden da.

Strejke kan ramme elever i eksamensperioden

Hos Gymnasieskolernes Lærerforening erkender formand Annette Nordstrøm, at timingen er ekstra uheldig i forhold til skoleåret, fordi mange elever skal til eksamen i foråret.

- Rigtig mange gymnasielærere er dybt bekymrede for deres elever, fordi det meget snart er eksamenstid. Men vi er nødt til at trække en streg i sandet. Vi har medlemmer, der er så pressede, at grænsen er nået, siger hun.

Læs også : Statsansattes topforhandler efter møde i 'forligsen': Vi forbereder os på konflikt

På gymnasierne er det længe siden, at lærerene har været omfattet af en konflikt. Senest skete det i 1969, og derfor er der formentlig ingen lærere, der har erfaringer med arbejdsnedlæggelser, hvilket kan blive en realitet fra 4. april.

Lærerne kæmper for løn og betalt spisepause

Annette Nordstrøm understreger, at konflikt ikke er et ønske, men en nødvendighed set i forhold til at sikre, at lønnen i det offentlige stiger i takt med den lønnen på det private arbejdsmarked.

Desuden ønsker gymnasielærerne som en del af de 180.000 ansatte i staten, at arbejdsgiverne holder fingrene fra frokostpausen, hvor parterne strides om, hvorvidt det er er en lokal kutyme eller en overenskomstsikret ret.

Læs også : Sophie Løhde: Danskerne vil være totalt uforstående over for en storkonflikt